laion/Wikipedia-Exotic huggingface dataset:
বৌয়া দেবী

বৌয়া দেবী বিহারের মধুবনী জেলার জিতোয়ারপুর গ্রামের একজন মৈথিলী চিত্রশিল্পী। মৈথিলী চিত্রকলা এই অঞ্চলে উদ্ভূত একটি প্রাচীন লোকশিল্প যা বাড়ির অভ্যন্তরে দেয়ালে আঁকা জটিল জ্যামিতিক এবং রৈখিক নিদর্শনগুলোর একটি ধারা হিসাবে স্বীকৃত। পরে এটি হস্তনির্মিত কাগজ এবং ক্যানভাসে স্থানান্তর করা হয়েছিল। চিত্ৰকলাটি হাতের আঙুল, কাঠি, ব্ৰাশ, নিব-কলম, দিয়াশলাই কাঠি ইত্যাদি ব্যবহার করে তৈরি করা হয়। বৌয়া দেবী ১৯৮৪ সালে জাতীয় পুরস্কার অর্জন করেছিলেন এবং ২০১৭ সালে ভারত সরকার তাঁকে দেশের চতুৰ্থ সৰ্বোচ্চ বেসামরিক সম্মাননা পদ্মশ্রী প্ৰদান করেছিল। বৌয়া দেবী প্রায় ৬০ বছর ধরে মৈথিলী চিত্ৰকলা অনুশীলন করে আসছেন। তিনি ১২ বছর বয়সে বিবাহবন্ধনে আবদ্ধ হয়েছিলেন এবং নিজের শাশুড়ির কাছ থেকে চিত্ৰকলার জন্য উৎসাহ পেয়েছিলেন। ১৯৬৬ সালে, বস্ত্র মন্ত্রণালয়ের উপদেষ্টা সংস্থা অল ইন্ডিয়া হ্যান্ডিক্রাফ্টস বোর্ডের তৎকালীন পরিচালক পুপুল জয়াকর মুম্বইয়ের শিল্পী ভাস্কর কুলকাৰ্ণীকে মধুবনী জেলায় শিল্প ও শিল্পী খোঁজার জন্য পাঠিয়েছিলেন। কিশোরী বৌয়া দেবীর সঙ্গে যখন কুলকাৰ্ণীর সাক্ষাত হয়েছিল, তখন তিনি সেই শিল্পীদের মধ্যে সবচেয়ে কনিষ্ঠ ছিলেন যাঁরা মৈথিলী চিত্ৰশিল্পকে প্রাচীরের ম্যুরাল শিল্প থেকে আনুষ্ঠানিকভাবে ক্যানভাসে তুলে এনেছিলেন। ভাস্কর কুলকাৰ্ণী তাঁদের কাজগুলো যাদুঘরে নিয়ে যান এবং পরে বৌয়া দেবীকে জাতীয় কারুশিল্প যাদুঘরে আসতে উৎসাহিত করেছিলেন। তিনি কুলকাৰ্ণীর হয়ে প্রথম বছর কাজ করেছিলেন এবং তখন প্রতি চিত্রকর্মের জন্য তাঁকে ১.৫০ টাকা দেওয়া হয়েছিল। তারপর তাঁর কাজগুলো স্পেন, ফ্রান্স এবং জাপানের বিভিন্ন চিত্রশালা এবং যাদুঘরে ঘুরেছে। ২০১৫ সালে ভারতের প্রধানমন্ত্রী নরেন্দ্র মোদী হেনোভারের মেয়র স্টিফেন স্কশ্টককে ভারত সফরের সময় তাঁর একটি চিত্রকর্ম উপহার দিয়েছিলেন। বিগত পাঁচ দশক ধরে মধুবনী শিল্পের সর্বাধিক পরিচিতি ঘটেছে এবং বৌয়া দেবীর রচনা সমালোচকদের প্রশংসা অর্জন করেছে। ১৯৮৯ সালে সঁত্র্‌ জর্জ পম্পিদুতে ম্যাগজিয়েন্স দে লা তেরেতে নিজস্ব শিল্প প্ৰদৰ্শন করা একমাত্র ভারতীয় মহিলা চিত্ৰশিল্পী ছিলেন তিনি। তাঁর চিত্রকর্মের মধ্যে রয়েছে ছোট আকারের কাগজ থেকে শুরু করে ২০ ফুট উঁচু মুরাল পর্যন্ত। সীতার গল্পের বিবরণে জোর দেওয়া তাঁর চিত্রকর্মগুলো শ্রীকৃষ্ণ এবং রাম ও সীতার পৌরাণিক কাহিনীগুলো বর্ণনা করে। বৌয়া দেবী তাঁর চিত্রগুলোর জন্য হস্তনির্মিত কাগজ এবং প্রাকৃতিক রঙ ব্যবহার করেন। প্রধানত তিনি তাঁর প্যালেটে কালো, হলুদ, লাল এবং সাদা রঙ ব্যবহার করে। পদ্মশ্রী, ২০১৭ জাতীয় পুরস্কার, ১৯৮৪ Madhubani Painting (ইংরেজি ভাষায়)। Abhinav Publications। ২০০৩। আইএসবিএন 9788170171560।  MithilaConnect, Team (২০১৭-০২-০৩)। "Baua Devi of Jitwarpur village gets Padmashree award"। MithilaConnect Local (ইংরেজি ভাষায়)। ২০১৯-০৩-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৩-১৮।  "Painting on the Wall - Indian Express"। archive.indianexpress.com। সংগ্রহের তারিখ ২০১৯-০৩-১৮।  "Baua Devi"। artiana.com। সংগ্রহের তারিখ ২০১৯-০৩-১৮।  "PM Modi gifts Bihar artist's painting to Hannover mayor - Times of India"। The Times of India। সংগ্রহের তারিখ ২০১৯-০৩-১৮।  "President Mukherjee confers Padmi Shri to Madhubani artist Baua Devi"। The New Indian Express। সংগ্রহের তারিখ ২০১৯-০৩-১৮।
আমিনা আহমেদ আহুজা

আমিনা আহমেদ আহুজা হলেন একজন ভারতীয় চিত্রশিল্পী, ক্যালিগ্রাফার, লেখিকা এবং ভাষাতত্ত্ববিদ। তিনি উর্দু কবিতা-অনুপ্রাণিত শিল্পকর্মের জন্য সমধিক পরিচিত। আমিনা আহমেদ আহুজা একজন ব্রিটিশ মাতৃগর্ভে জন্মগ্রহণ করেছিলেন। তাঁর বাবা ছিলেন ব্যারিস্টার ও সাহিত্যিক নুরউদ্দিন আহমেদ। আমিনা লন্ডনের স্লেইড স্কুল অফ আর্টে শিল্পকলার প্রশিক্ষণ নিয়েছিলেন। তিনি জওহরলাল নেহরু বিশ্ববিদ্যালয়ের (জেএনইউ) রুশ বিভাগীয় অনুষদের একজন প্রাক্তন সদস্যা এবং রুশ ছাড়াও তিনি ফারসি, জার্মান, ফরাসি, হিন্দি এবং ইংরেজি ভাষায় দক্ষ ছিলেন। কর্মজীবনে তিনি কলাম্বিয়া বিশ্ববিদ্যালয়ে কবিতার প্রভাষিকা এবং হার্ভার্ড বিশ্ববিদ্যালয়ের আর্টিস্ট ইন রেসিডেন্স ছিলেন। এছাড়াও মস্কো, টোকিও, নিউ ইয়র্ক, ভেনিজুয়েলা, কলাম্বিয়া সহ ভারত এবং ভারতের বাইরে বহু জায়গায় তাঁর চিত্রের প্রদর্শনী হয়েছে। আলেক্সেই কোসিগিন, নিকোলাই বুলগানিন, নিকিতা ক্রুশ্চেভ এবং লিওনিদ ব্রেজনেভের মত গণ্যমান্য সোভিয়েত ব্যক্তিদের ভারত সফরকালে, তাঁদের জন্য সরকারী অনুবাদক হিসাবে কাজ করেছিলেন তিনি। তিনি ইউএসএসআর প্রাক্তন দূত এবং কূটনীতিক বিষ্ণু আহুজার সাথে বিবাহবন্ধনে আবদ্ধ হয়েছিলেন এবং স্বামীর সাথে বহু দেশ ঘুরে দেখার সুযোগ তাঁর হয়েছিল। তাঁর স্বামী এখন মৃত্যুবরণ করেছেন। তিনি ২০০৯ সালে পেঙ্গুইন বুক্‌স কর্তৃক প্রকাশিত উর্দু ভাষায় লেখা ক্যালিগ্রাফি ইন ইসলাম বইটির লেখিকা। শিল্পকলায় অসাধারণ অবদানসমূহের জন্য ২০০৯ সালে ভারত সরকার তাঁকে দেশের চতুর্থ সর্বোচ্চ বেসামরিক সম্মাননা পদ্মশ্রীতে ভূষিত করেছিল। "Calligraphying Poetry on Canvas"। The South Asian। এপ্রিল ২০০৫। ২০১৭-০২-০৩ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৬।  "Amazing synthesis of art, poetry"। The Hindu। ১৭ মে ২০০৭। সংগ্রহের তারিখ ১২ ফেব্রুয়ারি ২০১৬।  "Calligraphying Poetry on Canvas"। The South Asian। এপ্রিল ২০০৫। ২০১৭-০২-০৩ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৬।  "Animal verse"। India Today। ৫ মার্চ ২০০১। সংগ্রহের তারিখ ১২ ফেব্রুয়ারি ২০১৬।  "Ameena Ahmad Ahuja donates 33 paintings to Jamia Millia Islamia"। One India। ১৬ মে ২০০৭। সংগ্রহের তারিখ ১২ ফেব্রুয়ারি ২০১৬।  Ameena Ahmed Ahuja (২০০৯)। Calligraphy in Islam। Penguin India। পৃষ্ঠা 120। আইএসবিএন 9780670082605।  "Padma Awards" (পিডিএফ)। Ministry of Home Affairs, Government of India। ২০১৬। ১৫ নভেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৩ জানুয়ারি ২০১৬।  আমিনা আহমেদ আহুজা (২০০৯)। ক্যালিগ্রাফি ইন ইসলাম। পেঙ্গুইন বুক্‌স। পৃষ্ঠা ১২০। আইএসবিএন 9780670082605।
মাতেউচি পদক

মাতেউচি পদক পদার্থবিজ্ঞানীদের একটি ইতালীয় পুরস্কার, নামকরণ করা হয় ফোর্লি থেকে আগত কার্লো মাতেউচি এর নামে। এটা প্রতিষ্ঠা করা হয় পদার্থবিদগণের মৌলিক অবদানের জন্য পুরস্কৃত করার জন্য। ইতালীয় রয়াল ডিক্রি অনুসারে ১০ জুলাই ১৮৪০ সালে, ইতালিয়ান সোসাইটি অব সাইন্স এই পুরস্কার প্রতিষ্ঠিত করার জন্য কার্লো মাতেউচির থেকে অনুদান গ্রহণের জন্য অনুমোদিত হয়েছিল। মাতেউচি পদকপ্রাপ্ত উৎস: ইটালিয়ান সোসাইটি অব সায়েন্সেস ১৮৬৮ Hermann Helmholtz ১৮৭৫ Henri Victor Regnault ১৮৭৬ William Thomson, 1st Baron Kelvin ১৮৭৭ গুস্টাফ কিরশফ ১৮৭৮ Gustav Wiedemann ১৮৭৯ Wilhelm Eduard Weber ১৮৮০ Antonio Pacinotti ১৮৮১ Emilio Villari [it] ১৮৮২ Augusto Righi ১৮৮৭ টমাস এডিসন ১৮৮৮ হাইনরিখ হের্ত্‌স ১৮৯৪ জন উইলিয়াম স্ট্রাট, ৩য় ব্যারন রেলি ১৮৯৫ Henry Augustus Rowland ১৮৯৬ ভিলহেল্ম কনরাড র‌ন্টগেন and ফিলিপ লেনার্ড ১৯০১ গুলিয়েলমো মার্কোনি ১৯০৩ আলবার্ট আব্রাহাম মাইকেলসন ১৯০৪ মারি ক্যুরি and পিয়ের ক্যুরি ১৯০৫ অঁরি পোয়াঁকারে ১৯০৬ James Dewar ১৯০৭ উইলিয়াম র‍্যামজি ১৯০৮ Antonio Garbasso ১৯০৯ Orso Mario Corbino ১৯১০ Heike Kamerlingh Onnes ১৯১১ Jean Perrin ১৯১২ Pieter Zeeman ১৯১৩ Ernest Rutherford ১৯১৪ Max von Laue ১৯১৫ Johannes Stark ১৯১৫ William Henry Bragg and William Lawrence Bragg ১৯১৭ Antonino Lo Surdo ১৯১৮ Robert W. Wood ১৯১৯ Henry Gwyn-Jeffreys Moseley ১৯২১ Albert Einstein ১৯২৩ Niels Bohr ১৯২৪ Arnold Sommerfeld ১৯২৫ Robert Andrews Millikan ১৯২৬ Enrico Fermi ১৯২৭ Erwin Schrödinger ১৯২৮ Chandrasekhara Venkata Raman ১৯২৯ Werner Heisenberg ১৯৩০ Arthur Compton ১৯৩১ Franco Rasetti ১৯৩২ Frédéric Joliot and Irène Joliot-Curie ১৯৫৬ Wolfgang Pauli ১৯৭৫ Bruno Touschek ১৯৭৮ আবদুস সালাম ১৯৭৯ Luciano Maiani ১৯৮০ Giancarlo Wick ১৯৮২ Rudolf Peierls ১৯৮৫ Hendrik Casimir ১৯৮৭ Pierre-Gilles De Gennes ১৯৮৮ Lev B. Okun ১৯৮৯ Freeman Dyson ১৯৯০ Jack Steinberger ১৯৯১ Bruno Rossi ১৯৯২ Anatole Abragam ১৯৯৩ John Archibald Wheeler ১৯৯৪ Claude Cohen-Tannoudji ১৯৯৫ Tsung Dao Lee ১৯৯৬ Wolfgang K.H. Panofsky ১৯৯৮ Oreste Piccioni ২০০১ Theodor W. Hänsch ২০০২ Nicola Cabibbo ২০০৩ Manuel Cardona ২০০৪ David Ruelle ২০০৫ John Iliopoulos ২০০৬ Giorgio Bellettini [it] ২০১৬ Adalberto Giazotto ২০১৭ Marco Tavani [de] ২০১৮ Gianluigi Fogli ২০১৯ Federico Capasso পদার্থবিজ্ঞানের পুরস্কারের তালিকা Matteucci Medal at the Italian National Academy of Sciences
খুর্জার মৃৎশিল্প

খুর্জার মৃৎশিল্প হল ভারতের উত্তরপ্রদেশ রাজ্যের বুলন্দশহর জেলার খুর্জায় নির্মিত ঐতিহ্যপূর্ণ ভারতীয় মৃৎশিল্পের কাজ। এগ্রিমেন্ট অন ট্রেড-রিলেটেড অ্যাসপেক্টস অব ইন্টেলেকচুয়াল প্রপার্টি রাইটস (টিআরআইপিআর) চুক্তির ভৌগোলিক ইঙ্গিত (জিআই) আইনের আওতায় খুর্জার মৃৎশিল্পকে সুরক্ষিত করা হয়েছে। ভারত সরকারের কন্ট্রোলার জেনারেল অব পেটেন্টস ডিজাইন্স অ্যান্ড ট্রেডমার্কস সংস্থা দ্বারা নিবন্ধীকরণে জিআই অ্যাক্ট, ১৯৯৯ অনুযায়ী 'খুর্জা পটারি' হিসেবে ১৭৮ দফায় নথিভুক্ত করা হয়েছে। খুর্জার মৃৎশিল্পের প্রকৃত উৎসের ব্যাপারে দুটো আলাদা আলাদা কাহিনি প্রচলিত আছে। একটা কাহিনিতে বলা হয় যে, একজন কিংবদন্তি আফগান বাদশাহ তৈমুর লং ৫০০ বছরের বেশি পূর্বে যখন তিনি খুর্জা অঞ্চলে তাঁর অভিযানে আসেন, তখন তাঁর সঙ্গে মিশরীয় এবং সিরীয় মৃৎশিল্পীরা ছিলেন। অন্য একটা কাহিনিতে বলা হয় যে, মৃৎশিল্পীরা মুঘল রাজত্বকালে এই অঞ্চলে এসেছিলেন, আবার অন্য এক ভাষ্যে বলা হয়েছে যে, খুর্জার মৃৎশিল্প কোনো ঐতিহাসিক ঘটনাপ্রবাহের সঙ্গে সম্পর্কিত ছিলনা। যাই হোক, 'পটারি-মেকিং কালচার্স অ্যান্ড ইন্ডিয়ান সিভিলাইজেশন' বইয়ের লেখক বলেছেন যে, "ভারতের চকচকে মৃৎশিল্প সামগ্রী তৈরির পুরোনো কেন্দ্রগুলোর মধ্যে বুলন্দশহরের খুর্জা হল অন্যতম।" তিনি আরো উল্লেখ করেছেন যে, "এই অঞ্চলের মৃৎশিল্পীরা নিজেদের মুলতানি বলে উল্লেখ করে থাকেন, কেননা, তাঁদের আদি নিবাস হল মুলতান" আধুনিক যুগে মৃৎশিল্প ১৯৪০ খ্রিস্টাব্দে প্রসার লাভ করেছিল, এবং উত্তরপ্রদেশ সরকার ১৯৪০ খ্রিস্টাব্দে একটা মৃৎশিল্পের কারখানা গড়েছিল। পরবর্তীকালে, ১৯৪৬-৪৭ খ্রিস্টাব্দে জিনিসের গুণমান ঠিক না-থাকায় ওই কারখানা বন্ধ হয়ে গিয়েছিল। ১৯৫২ খ্রিস্টাব্দে উক্ত কারখানা মৃৎশিল্প উন্নয়ন কেন্দ্র হিসেবে আত্মপ্রকাশ করে। ১৯৪২ খ্রিস্টাব্দ থেকে এখনো পর্যন্ত ভালো মৃৎশিল্প সামগ্রী প্রস্তুতের হিতকল্পে বিভিন্ন মানুষ দ্বারা অধিগ্রহণ ও রূপান্তরণ ধরনের কিছু উদ্যোগ নেওয়ার ফল হয়েছিল এই যে, জাতীয় স্তরে, অথবা বিদেশে রপ্তানির ব্যাপারে খুর্জার মৃৎশিল্পের গুরুত্ব অনেক বেড়ে গিয়েছিল। প্রায় চারশো কারখানায় মোট পাঁচশোর বেশি ইউনিটে সরকারিভাবে প্রায় ১৫,০০০ এবং বেসরকারিভাবে প্রায় ২৫,০০০ মানুষ এই খুর্জার মৃৎশিল্পের সঙ্গে সংশ্লিষ্ট হয়ে জীবিকা নির্বাহ করেন বলে মনে করা হয়। তাঁরা বিভিন্ন ধরনের জিনিস তৈরি করে থাকেন; এর মধ্যে আছে: বাসনপত্র, নানা শিল্পসামগ্রী, বৈদ্যুতিক সরঞ্জাম, স্যানিটারি সামগ্রী, বিভিন্ন ধরনের টালি এবং গৃহস্থালির অন্যান্য জিনিসপত্র ইত্যাদি। খুর্জার মৃৎশিল্পের বাজার ভারত এবং পৃথিবীর নানা দেশে বিস্তৃত। এই বিষয়ে ২৩টা রপ্তানিমুখী ইউনিট কাজ করে। এই শিল্প উৎপাদন থেকে ১৯৯৯-২০০০ খ্রিস্টাব্দে ভারতীয় মুদ্রায় মোট ২৫০ কোটি টাকা আয় হয়েছে; এবং এর মধ্যে ভারতীয় মুদ্রায় মোট ১৪.৮২ কোটি টাকার রপ্তানি বাণিজ্য হয়েছে বলে খবর। ভারতে ভৌগোলিক স্বীকৃতির তালিকা "State Wise Registration Details Of G.I Applications" (পিডিএফ)। Controller General of Patents Designs and Trademarks। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ ফেব্রুয়ারি ২০১৬।  "GI certificate to preserve uniqueness of Khurja pottery"। The Times of India। ১ জুন ২০১৫। সংগ্রহের তারিখ ৬ ফেব্রুয়ারি ২০১৬।  "Mechanisms to Improve Energy Efficiency in Small Industries" (পিডিএফ)। Policy Research International। ৬ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১৬।  "ROAD TRIP TO KHURJA – THE CERAMICS CITY"। সংগ্রহের তারিখ ৬ ফেব্রুয়ারি ২০১৬।
মেলোডি প্রোচেট

মেলোডি প্রোচেট (ইংরেজিঃ Melody Prochet, জন্ম 3 এপ্রিল, 1987) একজন ফরাসী সংগীতশিল্পী। তিনি তার সংগীত প্রকল্প মেলোডি'স ইকো চেম্বারের প্রধান গায়ক এবং গীতিকার। প্রোচেটের সংগীত শৈলীতে ড্রিম পপ, স্পেস রক, সাইক্যাডেলিক রক এবং সুগেজ হিসাবে বর্ণনা করা হয়েছে। সংগীত সমালোচকরা তাঁর কাজকে স্টেরিওলব, ব্রডকাস্ট এবং কোক্টি টুইন্স এর সাথে তুলনা করেছেন। মেলোডি প্রোচট ফ্রান্সের পুয়েরিকার্ডে জন্ম গ্রহণ করেছিলেন ও বেড়ে উঠেছিলেন। ছোটবেলা থেকেই তিনি সংগীতের সাথে যুক্ত ছিলেন, তিনি অল্প বয়সে পিয়ানো এবং ভায়োলা বাজাতে শিখেছিলেন, তার মতে যা পরবর্তীতে তার অর্কেস্ট্রাল ধারার সংগীত রচনায় প্রভাব রেখেছিলো। ২০১০ সালে, প্রোচেট তার প্রথম অ্যালবাম হান্ট দ্য স্লিপার প্রকাশ করেছিল, মাই বি'স গার্ডেন ব্যান্ডের অংশ হিসাবে। মেলোডি'স ইকো চেম্বার হ'ল ফরাসী সংগীতশিল্পী মেলোডি প্রোচেটের মূল প্রকল্প। ২৭ শে জুন, ২০১৭, প্রোচেটের পরিবারের পক্ষ থেকে একটি বিবৃতি প্রকাশ করা হয়েছিল যে তিনি মারাত্মক দুর্ঘটনায় পড়েছিলেন এবং বেশ কয়েক মাস ধরে হাসপাতালে থাকতে হবে, যার ফলে তার আসন্ন ভ্রমণ বাতিল হয়ে গেছে। তার পরিবার পরে একটি হালনাগাদ জানিয়েছিল যে সে মস্তিষ্কের অ্যানিউরিজম এবং ভাঙা মেরুদণ্ডের অভিজ্ঞতা পেয়েছিল। দুর্ঘটনার বিষয়ে আর কোনও বিবরণ প্রকাশ করা হয়নি। এই ঘটনাটি বন ভয়েজের মুক্তির তারিখটিকে পিছনে ফেলেছিলো। ২০১০- হান্ট দ্য স্লীপার ২০১১ – নেভার স্লীপ ২০১২- মেলোডি'স ইকো চেম্বার ২০১৮- বন ভয়েজ "My Bee's Garden – Hunt The Sleeper"। সংগ্রহের তারিখ ডিসেম্বর ১০, ২০১৬।  "Inside The David Brent Movie Shoot – Fans Share Photos From Streets Of London And Slough | NME"। NME | Music, Film, TV, Gaming & Pop Culture News (ইংরেজি ভাষায়)। ২০১৫-১১-২০। সংগ্রহের তারিখ ২০২১-০২-২২।  "Melody's Echo Chamber: 'My lyrics have this long echo in my reality'"। the Guardian (ইংরেজি ভাষায়)। ২০১৮-০৭-১৩। সংগ্রহের তারিখ ২০২১-০২-২২।  "Melody's Echo Chamber: Bon Voyage"। Pitchfork (ইংরেজি ভাষায়)। সংগ্রহের তারিখ ২০২১-০২-২২।  Kot, Greg। "Melody's Echo Chamber doubles down on psychedelic pop on 'Bon Voyage'"। chicagotribune.com। সংগ্রহের তারিখ ২০২১-০২-২২।  "Is 'Melody's Echo Chamber' The Lost Tame Impala Album?"। Cosmic (ইংরেজি ভাষায়)। সংগ্রহের তারিখ ২০২১-০২-২২।  "Artist of the Week: Melody's Echo Chamber - Culture - Music, Movies, Art, Profiles, and More"। web.archive.org। ২০১৪-০১-০৯। Archived from the original on ২০১৪-০১-০৯। সংগ্রহের তারিখ ২০২১-০২-২২। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "MELODY'S ECHO CHAMBER"। Crack Magazine। সংগ্রহের তারিখ ২০২১-০২-২২।  "Melody Prochet"। Wikipedia (ইংরেজি ভাষায়)। ২০২০-১২-২৯।  "Melody's Echo Chamber by Melody's Echo Chamber" (ইংরেজি ভাষায়)।  "Venue Shares Statement About Melody's Echo Chamber Injury [UPDATED]"। Stereogum (ইংরেজি ভাষায়)। ২০১৭-০৬-২৮। সংগ্রহের তারিখ ২০২১-০২-২২।  "Melody's Echo Chamber cancels tour after suffering 'serious accident' | NME"। NME | Music, Film, TV, Gaming & Pop Culture News (ইংরেজি ভাষায়)। ২০১৭-০৬-২৮। সংগ্রহের তারিখ ২০২১-০২-২২।  "Melody's Echo Chamber talks about returning after "traumatic" accident | NME"। NME | Music, Film, TV, Gaming & Pop Culture News (ইংরেজি ভাষায়)। ২০১৮-০৪-০৬। সংগ্রহের তারিখ ২০২১-০২-২২।
ঝাপটের ঢাল রেলওয়ে স্টেশন

ঝাপটের ঢাল রেলওয়ে স্টেশন পূর্ব রেলওয়ের হাওড়া বিভাগের সাহেবগঞ্জ লুপের একটি রেলওয়ে স্টেশন। এটি ভারতের পশ্চিমবঙ্গের পূর্ব বর্ধমান জেলার শঙ্করীতে অবস্থিত। roy, Joydeep। "Jhapater Dhal Railway Station Map/Atlas ER/Eastern Zone – Railway Enquiry"। India Rail Info। সংগ্রহের তারিখ ২০১৯-১০-২৪।  "Jhapater Dhal Railway Station (JTL) : Station Code, Time Table, Map, Enquiry"। NDTV। সংগ্রহের তারিখ ২০১৯-১০-২৪।
রাজধরপুর

রাজধরপুর (ইংরেজি: Rajdharpur) বাংলাদেশের রাজবাড়ী জেলার একটি গ্রাম যা বালিয়াকান্দি উপজেলা এবং ইসলামপুর ইউনিয়নের একটি অংশ। বাংলাদেশ জনসংখ্যা আদমশুমারি - ২০০১, কমিউনিটি সিরিজ; জেলা: রাজবাড়ী | নভেম্বর 2006 | বাংলাদেশ পরিসংখ্যান ব্যুরো, পরিকল্পনা বিভাগ, পরিকল্পনা মন্ত্রক, গণপ্রজাতন্ত্রী বাংলাদেশ সরকার। বাংলাদেশ উন্নয়ন ত্বরণ সংস্থা, (বিডিএও)
অ্যাঙ্গুইলা জাতীয় ফুটবল দল

অ্যাঙ্গুইলা জাতীয় ফুটবল দল (ইংরেজি: Anguilla national football team) হচ্ছে আন্তর্জাতিক ফুটবলে অ্যাঙ্গুইলার প্রতিনিধিত্বকারী পুরুষদের জাতীয় দল, যার সকল কার্যক্রম অ্যাঙ্গুইলার ফুটবলের সর্বোচ্চ নিয়ন্ত্রক সংস্থা অ্যাঙ্গুইলা ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৬ সাল হতে ফুটবলের সর্বোচ্চ সংস্থা ফিফার এবং একই বছর হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৫ সালের অক্টোবর মাসে, অ্যাঙ্গুইলা প্রথমবারের মতো আন্তর্জাতিক খেলায় অংশগ্রহণ করেছে; অ্যাঙ্গুইলায় অনুষ্ঠিত উক্ত ম্যাচে অ্যাঙ্গুইলা ব্রিটিশ ভার্জিন দ্বীপপুঞ্জের কাছে ১–০ গোলের ব্যবধানে পরাজিত হয়েছে। ৪,০০০ ধারণক্ষমতাবিশিষ্ট রোনাল্ড ওয়েবস্টার পার্কে রংধনু যোদ্ধা নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় অ্যাঙ্গুইলার রাজধানী দ্য ভ্যালিতে অবস্থিত। বর্তমানে এই দলের ম্যানেজারের দায়িত্ব পালন করছেন স্টার্ন জন এবং অধিনায়কের দায়িত্ব পালন করছেন রোরিং লায়ন্সের গোলরক্ষক রায়ান লিডি। অ্যাঙ্গুইলা এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও অ্যাঙ্গুইলা এপর্যন্ত একবারও অংশগ্রহণ করতে সক্ষম হয়নি। রায়ান লিডি, গির্ডন কনর, আদোনিয়াহ রিচার্ডসন, রিচার্ড ও'কনর এবং হাভিল ব্রুকের মতো খেলোয়াড়গণ অ্যাঙ্গুইলার জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ১৯৯৭ সালের জুন মাসে প্রকাশিত র‌্যাঙ্কিংয়ে অ্যাঙ্গুইলা তাদের ইতিহাসে সর্বোচ্চ অবস্থান (১৮৯তম) অর্জন করে এবং ২০১৯ সালের নভেম্বর মাসে প্রকাশিত র‌্যাঙ্কিংয়ে তারা ২১০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে অ্যাঙ্গুইলার সর্বোচ্চ অবস্থান হচ্ছে ১৯৫তম (যা তারা ১৯৮৫ সালে অর্জন করেছিল) এবং সর্বনিম্ন অবস্থান হচ্ছে ২৩৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং https://wired868.com/2020/11/07/anguilla-snap-up-stern-ex-warriors-will-lead-minnows-into-2022-wcq-campaign/ "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Elo Ratings: Anguilla"। Elo Ratings। সংগ্রহের তারিখ ১৬ এপ্রিল ২০১৯।  "This Week in CONCACAF History: April 10–16"। CONCACAF.com (2011)। এপ্রিল ১৯, ২০১১ তারিখে মূল থেকে আর্কাইভ করা। সংগ্রহের তারিখ আগস্ট ২৩, ২০১৬।  ফিফা-এ অ্যাঙ্গুইলা জাতীয় ফুটবল দল ওয়েব্যাক মেশিনে আর্কাইভকৃত ২৮ জুন ২০১৮ তারিখে (ইংরেজি) কনকাকাফ-এ অ্যাঙ্গুইলা জাতীয় ফুটবল দল ওয়েব্যাক মেশিনে আর্কাইভকৃত ২ অক্টোবর ২০২০ তারিখে (ইংরেজি)
মেবাড়

মেবাড় বা মেয়ার উইকিমিডিয়া কমন্সে মেবাড় সম্পর্কিত মিডিয়া দেখুন। উইকিউক্তিতে মেবাড় সম্পর্কিত উক্তির সংকলন রয়েছে। Mewar through the ages, by D. L. Paliwal. Sahitya Sansthan, Rajasthan Vidyapeeth, 1970 The Kingdom of Mewar: great struggles and glory of the world's oldest ruling dynasty, by Irmgard Meininger. D.K. Printworld, 2000. আইএসবিএন ৮১-২৪৬-০১৪৪-৫. Costumes of the rulers of Mewar: with patterns and construction techniques, by Pushpa Rani Mathur. Abhinav Publications, 1994. আইএসবিএন ৮১-৭০১৭-২৯৩-৪.
তামিম আল-আনসারি

তামিম ইবনে জায়েদ আল-আনসারি (আরবি: تميم بن زيد الأنصاري) ছিলেন একজন মুসলিম সাধক, যার দরগা ভারতের তামিলনাড়ুর কোভালামে অবস্থিত, যা চেন্নাই থেকে ৩০  কি.মি দূরে অবস্থিত। আল-আনসারি আরবের মদিনা শহরে জন্মগ্রহণ করেছিলেন এবং তিনি বদরী সাহাবী। তিনি উমর ইবনুল খাত্তাবের খেলাফতকালে এশিয়া মহাদেশে গিয়েছিলেন এবং ১৮ বছর সিন্ধুতে অবস্থান করেছিলেন। তামিম ইবনে জায়েদ আল-আনসারি ছিলেন একজন মুসলিম সাধু, যার দরগা ভারতের তামিলনাড়ুর কোভালামে অবস্থিত, যা চেন্নাই থেকে ৩০ কিমি দূরে অবস্থিত। আল-আনসারী সৌদি আরবের মদিনা শহরে জন্মগ্রহণ করেছিলেন এবং তিনি বদর সাহাবী। তিনি উমর ইবনুল খাত্তাবের খেলাফতকালে এশীয় মহাদেশে গিয়েছিলেন এবং ১৮ বছর সিন্ধুতে অবস্থান করেছিলেন। "THE BIOGRAPHY HAZRAT TAMIM ANSARI, CHENNAI"। calameo.com। সংগ্রহের তারিখ ২০২২-০১-১২।  "Biography of Hazrat Tamim Ansari, Chennai ebook by MOHAMMED ABDUL HAFEEZ"। Rakuten Kobo (ইংরেজি ভাষায়)। সংগ্রহের তারিখ ২০২২-০১-১২। [স্থায়ীভাবে অকার্যকর সংযোগ]
কড়ই কাদিপুর গণহত্যা

কড়ই কাদিপুর গণহত্যা হলো ১৯৭১ সালের ২৬ এপ্রিল পাকিস্তান সেনাবাহিনী ও রাজাকার কর্তৃক নিরস্ত্র হিন্দু বাঙালিদের ওপর চালিত একটি গণহত্যা। কড়ই, কাদিপুর ও আশেপাশের গ্রামের প্রায় ৩৭০ জন হিন্দু গণহত্যায় প্রাণ হারান। ১৯৭১ সালে কড়ই ও কাদিপুর গ্রাম রাজশাহী জেলার জয়পুরহাট মহকুমার অধীনে (বর্তমানে রাজশাহী বিভাগের জয়পুরহাট জেলার সদর উপজেলার বম্বু ইউনিয়নের অন্তর্ভুক্ত) ভারতের সীমান্তবর্তী এলাকায় ছিল। এই দুই গ্রামের অধিবাসীরা মূলত হিন্দু কামার গোত্রের ছিলেন। ২৪ এপ্রিল রাতে সান্তাহার থেকে ট্রেনে পাকিস্তান সেনাবাহিনীর আগমন ঘটে এবং তারা জয়পুরহাট মহকুমা সদর দখল করে নেয়। ২৫ এপ্রিল সকাল থেকে সৈন্যরা হত্যাকাণ্ড শুরু করে এবং লুটপাট ও অগ্নিসংযোগ করতে থাকে। জয়পুরহাটের মানুষেরা গ্রামের দিকে পালাতে শুরু করেন। ২৬ এপ্রিল স্থানীয় সহযোগীদের সহায়তায় সেনারা হিন্দু-অধ্যুষিত কড়ই ও কাদিপুর গ্রামকে নিশানা করে। তারা গ্রামগুলোকে ঘিরে ফেলে এবং পুরুষদের জিম্মি করে নিয়ে যায়। তাদের সারি বেঁধে দাঁড় করানো হয় এবং হালকা মেশিনগানের ব্রাশফায়ারে হত্যা করে হয়। গণহত্যায় শহিদদের স্মরণে অদ্যাবধি কোনো স্মৃতস্তম্ভ নির্মিত হয়নি। নব্বইয়ের দশকের শেষ দিকে বাংলাদেশ সরকার একটি স্মৃতিসৌধ নির্মাণের জন্য তিন শতক জমি অধিগ্রহণ করে; কিন্তু স্মৃতিসৌধটি নির্মিত হয়নি। "370 Hindus killed in a single day"। দ্য ডেইলি স্টার (ইংরেজি ভাষায়)। ঢাকা। ২৬ এপ্রিল ২০১২। সংগ্রহের তারিখ ৫ মে ২০১২।  "কড়ই-কাদিপুর গণহত্যা দিবস আজ"। কালের কণ্ঠ। ঢাকা। ২৬ এপ্রিল ২০১২। সংগ্রহের তারিখ ৫ মে ২০১২।  "আলীম ও তার সহযোগীরা কড়ই কাদিপুরে ৩৭০ জনকে গুলিতে হত্যা করে"। জনকণ্ঠ। ঢাকা। ২৬ এপ্রিল ২০১২। সংগ্রহের তারিখ ৫ মে ২০১২। [স্থায়ীভাবে অকার্যকর সংযোগ]
বারাণসীর কাঠের খেলনা

বারাণসীর কাঠের খেলনা হল ভারতের উত্তর প্রদেশ রাজ্যের বারাণসী জেলার একটা ঐতিহ্যপূর্ণ হস্তশিল্পের নমুনা। একগুচ্ছ দক্ষ কারিগর চকচকে এবং রঙিন পালিশ করা খেলনা তৈরি করে থাকেন। ২০১৪ খ্রিস্টাব্দে বারাণসীর খেলনাগুলোকে এই অঞ্চলে তৈরি অন্যান্য পালিশ করা জিনিসের সঙ্গে ভৌগোলিক সূচক তকমা দেওয়া হয়েছিল। হস্তশিল্পীদের মতানুযায়ী তাঁদের পূর্বসূরিরা মুঘল সম্রাট এবং ব্রিটিশদের আমলে ভালো পৃষ্ঠপোষকতায় হাতির দাঁতের খোদাইয়ের কাজে বিশেষজ্ঞ ছিলেন। পরবর্তীকালে ভারত সরকার কর্তৃক হাতির দাঁত নিয়ে কাজ করা বেআইনি ঘোষণা করলে তাঁরা হাতির দাঁতের বদলে কাঠ খোদাইয়ের কাজকে পেশা হিসেবে গ্রহণ করেন। কাঠের গুঁড়ি সংগ্রহ করা হয় কাছাকাছি অঞ্চল যেমন চিত্রকূট এবং সোনভদ্র জঙ্গল থেকে। অতীতে বিহার থেকে আনা কেরিয়া (করাইয়া) কাঠ ব্যবহার করা হোত এবং এখনো পর্যন্ত এটাই খেলনা তৈরির জন্যে পছন্দের কাঠ। কিন্তু ১৯৮০ খ্রিস্টাব্দের দশকে ভারত সরকার কেরিয়া গাছ কাটা নিষিদ্ধ ঘোষণা করার পর হস্তশিল্পীরা মত বদল করে ইউক্যালিপ্টাস গাছের কাঠ ব্যবহার করতে শুরু করেন, এখন যেটাতে তাঁরা অভ্যস্ত হয়ে গিয়েছেন। কাঠ খোদাইকারীদের বাড়ির বাইরে কাঠের গুঁড়ি ডাঁই করে রাখতে দেখা যায়। প্রথমে যে খেলনাটা বানানো হবে তার আকার অনুযায়ী গুঁড়ি থেকে কাঠ কেটে নেওয়া হয়। কাঠটার মধ্যে যাতে ভিজে ভাব না-থাকে, তার জন্যে কাঠকে আলতো করে গরম করে পুরো জলীয় বাষ্প শুষে নেওয়া হয়। এই পদ্ধতিটা সময়সাপেক্ষ। টুকরোটাকে শিরিষ কাগজ দিয়ে মোলায়েম করে নেওয়া হয়। "Varanasi Wooden Lacquerware & Toys - GI Application 457" (পিডিএফ)। ২৮ নভেম্বর ২০১৪: 15–21। সংগ্রহের তারিখ ২২ নভেম্বর ২০১৬।  "Wooden wonders of Varanasi"। Deccan Herald। The Printers (Mysore) Private Ltd.। ২৪ জুলাই ২০১৬। সংগ্রহের তারিখ ২৩ নভেম্বর ২০১৬।  "Wooden toy manufacturing industry on the verge of dying"। Daily News and Analysis (DNA)। Diligent Media Corporation Ltd.। ২৫ জুন ২০১৪। সংগ্রহের তারিখ ২৩ নভেম্বর ২০১৬।  Visen, Shivani। "Wooden Toys of Varanasi - The Craft of Wooden Toy Making"। D'source Digital Online Learning Environment for Design। সংগ্রহের তারিখ ২৩ নভেম্বর ২০১৬।
কেইথ সেম্পল

কেইথ ফিটজপ্যাট্রিক সেম্পল (জন্ম আগস্ট ২১, ১৯৭০) একজন গায়ানার ক্রিকেটার, যিনি ওয়েস্ট ইন্ডিজের হয়ে ১৯৯৮/৯৯ সালে খেলেছিলেন। তিনি কখনোই টেস্ট ক্রিকেটে ডাক পান নি। তবে তিনি ১৯৯৮/৯৯ মৌসুমে দক্ষিণ আফ্রিকার বিপক্ষে এক দিনের আন্তর্জাতিক খেলায় ডাক পেয়েছিলেন। সেম্পল একজন ডান-হাতি ব্যাটসম্যান এবং একজন ফাস্ট পেস বোলার।